**Årets første tur 2013**

Mandag d.22- juli lykkedes det endeligt at få jollen i vandet, efter alle de ting med vind - blæst- kulde og alle de ting jeg ikke kunne undslå mig for.

På grund af udsigten til fint vejr valgte jeg at sætte jollen i vander ved Reersø, som er en lille blindtarm på Vestsjælland. Der er en fin lille havn og et godt slæbested, det koster 40 kr. at benytte slæbestedet, jeg havde dog lige overset en lille detalje, nemlig at det var hvis man hev båden op samme dag, så jeg fik en lille snak med havnefogeden, da jeg fire dage efter hev den op igen, flink fyr.

Jeg havde taget det store anker med så jeg kunne ligge for svej, hvilket betød at jeg til start og slut på sejladsen måtte i vandet. Alt efter vindretningen var det i vandet til knæene eller til brystet, så der blev lige cheket for brandmænd før jeg hoppede i.

Jeg slog teltet op på campingpladsen og fik om aftenen den første tur ud langs sydkysten, der var ikke megen vind, så jeg lå og slørede den tæt op ad kysten og inden om bundgarnspælene. Som en lille ekstra oplevelse lå Nordkaperen for svaj uden for Reersø havn og jeg fik taget et par billeder af den.

Tirsdag var der lidt mere vind, så formiddagen gik med at øve vendinger om nogle bøjer der lå spredt ude i Musholm bugt. Om eftermiddagen sejlede jeg igen ud langs sydkysten og kom et stykke ud i Storebælt. Da jeg skulle ind og proviantere hos købmanden inden de lukkede kl. 19. kom jeg ikke så langt som planlagt.

Onsdag var vinden god og fra nordvest, til at starte med, så kursen blev lagt ret mod Musholm, men den svingede mere og mere mod sydvest så det blev til sidst nogle lange kryds, men jeg nåede frem til en sen frokost og en badetur. Der er en laksefarm  øst for Musholm og lidt grundt vand så man skal lige holde øje med hvor de andre sejler.

På grund af den gode vind gik det stærkt tilbage, så for at trække tiden blev der øvet i forskellige manøvre.

Grunden til at jeg valgte Musholm bugt er, at mellem Reersø havn og Musholm havn er der meget lidt trafik så jeg kunne ligge og lave mærkelige manøvre uden at være til gene for andre. Der er nogen trafik fra Storebælt og ind mod Reersø havn nord for Musholm.

Vi glæder os til at se jer til MEGIN bowlen.

Hilsen  MEGIN 442 NIDA